DIJALEKTIKA BRAČNE ZAJEDNICE UUBAVI 

Dr Jordan KUNICIC 


Ne shvaćam ovdje izraz dijalektika u smislu sofističkog cjepidlača- 
renja. Niti pod tim izrazom shvaćam neku logičku ili filozofsku metodu. 
Uzimam taj izraz u smislu postavljanja naglaska na onu napetost, na 
ona suprotna strujanja, recimo na one neke antinomijc kao nerijetku 
pojavu u bračnoj zajednici. Kad bih htio označiti današnji fokus te 
napetosti, rekao bih da se on nalazi u pitanju kako se ima harmonički 
spojiti prokreativna uloga braka sa zahtjevima intimnosti bračne ljuba¬ 
vi. To je danas središnje pitanje bračne problematike. Drugi vatikanski 
koncil reagirao je na bolne podražaje toga pitanja (GetS, br. 51). 

S kojeg bilo gledišta promatrali brak, on će nam se pokazati kao 
stjecište nekih suprotnosti. Različiti su spolovi, morfološke i fiziološke 
razlike, različite misije u bračnom životu, različite uloge i u samom 
bračnom činu, različita zakonodavstva o braku, itd., a ipak je brak us¬ 
mjeren prema .sjedinjenju duša i tijela, tako da se u braku gleda kao 
ideal jedno: jedno tijelo, jedno biće (Mk 10, 7). I svi su ti faktori živi, 
međuovisni. Pomažu se i odmažu. Popunjavaju i poništuju. Pojavljuju i 
nestaju. Prati ih imanentna dijalektika života. 

Nadodaj pooštrenu dijalektiku s kršćanskog gledišta. Ne mislim sa¬ 
mo na činjenicu da je brak ujedno prirodna institucija i sakrament ne¬ 
go mislim poglavito s tog gledišta što kršćanin ne može integralno ras¬ 
pravljati o bračnoj problematici zanemarujući podatke vjere o iskon¬ 
skom grijehu. Taj je grijeh potencirao bračnu dijalektiku. Pooštreni su 
zakoni nekih unutarnjih suprotnosti. Neznanje, strasti, teškoća osvaja¬ 
nja visova kreposti, pogoršanje snage niskih nagona, bolno rađanje že¬ 
ne, neka potčinjenost žene, u jednu riječ: one »zemaljske patnje« (1 
Kor 7, 28) trajne su pratilice ove zajednice ljubavi. Na taj način onaj 
objektivni ideal »dvoje u jedno« i »jedno u dvoje« ostaje rijetko ostva¬ 
reni san. 

Previše je bračna institucija utkana u individualni i društveni život 
a da bi čovjek mogao prolaziti šutke mimo njegovih oštrica. Koga one 
ne bodu? Zato je uputno tražiti neka rasvjetljenja. Eto, i Drugi vatikan¬ 
ski koncil pozvao nas je da tražimo ta rasvjetljenja, uz uvjet da se ne 
traže u krivim pravcima, npr. u onome što deformira brak kao što ga 
deformira divorcij, slobodna ljubav, hedonizam, razna nedopuštena sred¬ 
stva protiv porođaja (GetS, br. 47). Rasvjetljenja neka nađu »honesta« 
rješenja, poštene, časne solucije (ist. mj.. br. 52). 

u našoj se literaturi pojavio pokušaj izlaska iz te situacije, npr. u 
doktorskoj radnji dra Srećka Badurine, u kojoj pisac raspravlja o svrsi 
braka (god. 1966). Vjeran naučavanju Crkve, on traži nove puteve te 
uvodi razliku između braka promatranog u eshatološkoj perspektivi i 
braka promatranog više u njegovoj ovozemnoj egzistencijalnosti. Sve 
služi čovjeku da postigne svoje vječno određenje, prema tome — služi 
mu zato i bračni život. Ako pak ograničimo svoj pogled na brak i na 
njegovu neposrednu misiju, tj. na podizanje novih osoba, tada su oso¬ 
be suprugžk sa svim svojim duhovnim bogatstvom određene da pomognu 
to uzdizanje novih ljudi opslužujući poziv prokreativne ljubavi (str. 
117). Tada je i zajednica života, i ljubav i suživaljavanje i sve drugo — 
usmjereno prema prokreaciji. 

Kategorički nas je pozvao Koncil (GetS, br. 51) da razmislimo ka¬ 
ko je nemoguće đa između božanskih zakona koji reguliraju prijenos 
života i zahtjeva autentične bračne ljubavi može biti protuslovlja. Ako 
ne može biti protuslovlja, treba ići za tim da spasimo i pouku božan¬ 
skih zakona i zahtjeve autentične bračne ljubavi, dakle ne one bludne 
ili grešne ljubavi. Ne postoji antinomija, ne postoji ncrje.šiva dijalekti¬ 
ka, postoji u mnogim slučajevima neki konflikt, nemogućnost da se udo¬ 
volji zahtjevima prokreacije i bludne ljubavi, stoga se treba obratiti na¬ 
čelu subordinacije vrednota. 

Drugo je pitanje da li npr. pokušaj traženja novih rasvjetljenja u 
ovom pitanju, iznesen u Svescima, 7/8 (1968) 85—93, spašava ova su¬ 
marno iznesena metodska načela. Doista, refleksije tu iznesene smatra¬ 
ju .se i n d i k a t i v n i m a, ali i te refleksije i dva članka nekako se us- 
usmjeruju prema činjenici da je francuski parlament odobrio antikon- 
cepcijsku pilulu. U refleksijama se dosadašnji način iznošenja bračnog 
linaliteta proglašuje niti sretnim niti baš točnim. Reklo bi se da se 
pred očitom dijalektikom ciljeva, odnosno dijalektikom između pro¬ 
kreacije i ljubavi, odabire žrtvovanje objektivnog finalitela u korist 
subjektivnog. Priznaje se finalitet braku, ali taj se finalitet označuje 
lako da se životnoj zajednici muža i žene postavlja cilj; razvijanje sves¬ 
tranog zajedništva ljudskog i kršćanskog života. 

Uvjeren sam da se može naći izlaz tako da se ne žrtvuje nijedan 
element priznat kao bitan. O tome nam jamče malo prije navedene ri¬ 
ječi Koncila. Radi se o tome da se nađu spojne ideje. O nekim se toč¬ 
kama ne diskutira, tj. izvan kruga diskusije nalazi se svaki kompromis 
i zabacuje se svako sredstvo kojim se ubija život ili se predlažu nečasna 
rješenja (GetS, br. 51), a treba ići za tim da se nađu sredstva urednog 
i časnog načina prenošenja života (ist. mj., 52). Isključuju se sve defor¬ 
macije uključene u slobodnoj ljubavi, egoizmu, hedonizmu, nedopušte¬ 
nim sredstvima protiv začeća (br. 47). Konačno, Koncil traži da se sli¬ 
jede staze utrte od crkvenog učiteljstva, drugim riječima: apelira na 
svijest pravog sinovstva prema Crkvi da se ne prigrle solucije koje je 
ona odbacila (br. 51). 

Možemo li se nadati nekoj potpuno novoj soluciji? Ako pod izra¬ 
zom »potpuno nova solucija« razumijevamo soluciju kontradiktorno 
oprečnu dosadašnjem naučavanju, takvu soluciju odbacujemo kao ne¬ 
prihvatljivu. U istom pitanju, promatranom s istog gledišta, izricati 
kontradiktorno oprečno rješenje značilo bi prihvatiti dijalektičku anti- 

nomiju, ustvrditi da između božanskih zakona o prenošenju života i 
zahtjeva autentične bračne ljubavi postoji nerješiva suprotnost, a to je 
nemoguće pojmiti, jer Bog, autor i prve i druge snage, ne može sam 
sebi kontradicirati. 


Suprotnost u izvorima Objave? 

Na prvim stranicama Svetoga pisma nalaze se dva teksta o stvara¬ 
nju muškarca i žene. U prvom tekstu, nazvanom svećenički ulomak (Post 
1, 28), naglašava se prokreativna svrha, riječima: »Rastite i množite se«, 
dok se u drugom ili jahvističkom ulomku brak prikazuje kao neki lijek 
muškarčevoj i ženinoj usamljenosti (Post 2, 18), jer se tu priznaje da 
»nije dobro da čovjek bude sam«. 

Ne samo da nema tekstualne suprotnosti nego se čini deplasiranim 
tražiti rješenje suptilnog pitanja poredanosti i konflikta vrednota, uvje¬ 
tovanim znatnim dijelom napretkom moderne medicine, u jednostavnim 
tekstovima Božje riječi. Položaj na nekom mjestu u knjizi ne rješava 
pitanje bitne, aksiološke poredanosti. još manje slučaj njihove dijalek¬ 
tičke, konkretne suprotnosti. 

Neka govore biblicisti. Svećenički ulomak je više sistematičan i ap¬ 
straktan; ravna se po zakonima poetske simetrije i broja; uokviruje se 
u heksameron tc se čovjek predočuje kao cilj i kruna svega što jc stvo¬ 
reno. Čovjek je Božja slika. Dinamična slika. U njemu odsijeva neka 
-slika stvaralaštva. Ali istina je — tvrde biblicisti — da stvaralačka Bož¬ 
ja akcija ne završava na čovjeku kao pojedincu, nego na »jedinstvu« 
muškarca i žene, i to jedinstvo postaje kao jezgra, središnja točka koja 
daje smjernice stvaranju. 

Jahvističkt Je ulomak %iše blizak narodu, konkretniji, antropomorf- 
niji, življi; iznosi nauku o primitivnom čovječjem stanju. U njemu se 
ne radi toliko o kozmogoniji koliko o anlropogoniji. Pokazuje se čovjek 
u dijalektici konkretnog života, ali sve svršava u integraciji, u potrebi 
i u pozivu da se muško i žensko upolpuniuje. 

Uostalom, suprotnosti nestaje ako uočimo kako se brak odmah na 
početku stavlja kao polazište evolucije čovječanstva, sačuvanja ljudske 
vrste, još više; brak se uklapa u proces stvaranja, da se kasnije uklopi 
u posao otkupljenja i tako proslijedi u istoj liniji spasenja od početka 
do svršetka. Tu se moraju ublažiti sve suprotnosti, jer se mora odbaci¬ 
ti svako rješenje bračne dijalektike koje bi dovelo u pitanje ispravnost 
čina prokreacije u perspektivi Božjeg zakona, o kojemu ovisi spas ili 
osuđenje,* 


Suprotnost u daljnjem razvoju misli? 

Ima pisaca koji misle da postoji suprotnost između augustinske i 
tomističke tendencije. Augustinska da bi bila sklona davanju prvenstva 


< Đ. BOSCHI, II matrlmonlo nella S. Scritliira, u rev. Đocžrina sacra« Bologna. 49 (1968) 
5—IS; P, ADNES, LE Mariage, ed. DcscI«, J96I. str. 9 si. 

ijubavi i usavršavanju osobe i njenom razvijanju, a toniistička da bi 
bila više sklona davanju prednosti prokreativnoj ulozi bračne Ijubavi. 

Čini mi se da ovakve tvrdnje idu više vulgariziranju ideja velikih 
umnika, i da time svršavaju u nekom osiromašivanju jedinstvene sin¬ 
teze njihovih sistema. Zar je moguće zamisliti umnika i njegovu sintezu 
u kojoj bi spoznaja i ljubav, pamet i srce načelno i programatski bili 
u trajnoj borbi? Znamo da se istinost i dobrotnost pomiruju u pojmu 
bitka. U psihološkoj pak perspektivi vrednote spoznaje predmet su hti¬ 
jenja volje, vrednote htijenja predmet su spoznaje, a sve se sastaje u 
jednom subjektu, ide k jednoj svrsi, razvija se u jednom pravcu. Mnogo 
bi drukčije izgledala povijest razvoja kršćanske misli da se posvetilo 
više pažnje promatranju upotpunjavanja negoli suprotstavljanja tih 
dviju idejnih struja. Nigdje kod sv. Tome ne nalazimo istaknuto da bi 
njegova sinteza bila u suprotnosti s Augustinovom. Tu suprotnost počeli 
su isticati teološki scientisti, formalisti, svi kojima je teška sinteza ili 
pomirenje raznolikosti u zajedničkom višem nazivniku. 


Podređenost bračnih ciljeva u djelima .«v. Tome 

Istina je da u prošlosti kršćanske misli uopće nije bilo posvećeno 
dovoljno pažnje promatranju psihološke strane bračne Ijubavi, o čemu 
sam pisao drugdje.'^ Istina je također da je sv. Toma više analizirao 
bračnu problematiku s ontološkog i objektivnog, recimo i pravnog gle¬ 
dišta, ali je psihološku dimenziju bračne problematike uvrstio u svoju 
sintezu, iako na manje uočljivim mjestima.’* 

Ako odmah na početku postavimo fokus bračne dijalektike kako se 
danas očituje i tražimo kako bi ga Toma riješio, mislim da bi bilo pot¬ 
puno u duhu njegove nauke reči da rješavanje konkretnog konflikta iz¬ 
među prokreativne i bračne Ijubavi uzete općenito ne može ovisili jedino 
0 načelima, znanju, nego i o kreposnom raspoloženju. Zašto? Jer se radi 
0 poietskom ili praktičnom znanju, a rješenje konflikta u pojedinom 
slučaju, na prostoru pojedinog čina, spada na čin kreposti,’ Svaki 
je konkretni izvorni čin u svojoj biti čin dinamike teženja. Rekli bi 
stari da taj čin ovisi o »mens et mores«. Mudro je Koncil (GetS, br. 
51) opomenuo da nije moguće naći ispravno rješenje toga konflikta ako 
se krepost bračne spolne čistoće ne bude gajila iskrenom nakanom. 

što sv. Toma naučava o ciljevima braka? Neki se pozivaju poglavito 
na Suppl. q. 65. art. 1. ali treba više iskoristiti tekst u III P, q, 29, art. 
2. Smatram da je sv. Toma u ovom tekstu mnogo bliži današnjoj prob¬ 
lematici bračne Ijubavi, 

A) Polazi.šte. — Brak nastaje na bazi slobodnog samoodređenja muš¬ 
karca i žene (Suppl. q. 41, a. 1), tj. na bazi izborne Ijubavi. Pravnički 

■ Bog. smotra, I9<6, str. 396 sl- 

> Drugi vat. koncil u CelS (br. 49) upotrebljava izraz »amiciiia coniugalis". Isti izraz 
nalazi se u djelima sv. Tome, npr. u komentaru na Elh. ar. u izd. Pirotta, br. 1724. Elemente 
psihološke strane bračne Ijubavi treba tražili pod >amor« i »amiciiia«. 

* Praktična znanost je usmjerena prema djelovanju ili praksi, ali »illa operatio non est 
actus scientiae sed actus virtulis« govori SV. TOMA u In Boelh, de Trinllate, q. 5, art. !. ad 3. 
— Vidi; J. KUNICIC, S. Ttiomas nulti systemati morali favet, u reviji FZtilrPhundTH, 8 (1961), 
Heft 3—1, str. 275, ili u Kal, moralka, 1965, sv, II, str. 98 si. 

ćemo reći da nastaje na bazi ugovora, a Koncii upotrebljava sinonim 
»neopoziv osobni pristanak« (GetS, br. 48). Svjesnim i hotičnim pris¬ 
tankom nastaje izmjenična predaja i primanje dviju osoba. Koncil tvrdi 
da se bračni drugovi izmjenično daju, razumije se — u granicama mo¬ 
ralnog i Božjeg zakona.* 

Bez sumnje je da pri sklapanju bračne zajednice mogu intervenirati 
mnogi movensi, mogu pokretati mnogi ciljevi, rekli bismo: »iluzije lič¬ 
nog obrazloženja«, to je jasno, ali nije moguće, prescindirati od tih ci¬ 
ljeva. Bračni drugovi pristaju na nešto. Koncil govori da je to »foedus 
conjugii«, sv. Toma bi rekao da je »copula conjugalis« ili bračna veza, 
zajednica života, za razliku od »copula camalis«, tj. tjelesne veze ili 
somatskog ujedinjenja u spolnom činu.® 

To svjesno, hotično davanje — primanje uključuje ono radikal¬ 
no pravo i na spolni čin. Isključiti taj čin pozitivnim voljnim činom, 
tj. zanijekati to pravo znači onemogućiti realizaciju toga »neopozivog 
osobnog pristanka« na »foedus conjugii« ili bračnu zajednicu. Da Ii će 
se ovo radikalno pravo suspendirati, da li će biti realizirano, to je drugo 
pitanje. U tom svjetlu davno su se promatrali neki izvanredni slučajevi 
bračnih zajednica.^ 

Genetički, dakle, bračna zajednica nastaje na bazi pristanka u svrhu 
stvaranja bračne zajednice, bračnog saveza. Time se naglašava institu¬ 
cionalni karakter bračne zajednice. I Crkva i država usvajaju taj karakter 
braka, jer ga traži i sama priroda. Ali je shvatljivo da će ovo trostruko 
interferiranje u jednu te istu ustanovu, iako s različitih gledišta, počes¬ 
to dovoditi do suprotnosti. Time će sam taj »foedus coniugii« biti izlo¬ 
žen pravoj dijalektici. Dijalektika ciljeva, dijalektika raznih situacija, 
ingerencija crkvene i civilne vlasti, itd. 

B) Realizirana zajednica. — Osnovana je na bazi onog ugovora. Os¬ 
novali su je sami braćni drugovi. Na krštenju su primili dio u zajednič¬ 
kom svečeniStvu. Postavili su uvjete te se njiho\’a Ijud.ska ljubav uzdigla 
u sakramentalnu ljubav. I postali su mandatori čovječanstva. Crkve i dr¬ 
žave. Nikada se neće moći oteti obziru prema tim faktorima. Nikada 
postupati u duhu apsolutne autonomije. Dužnici su čovječanstva. Crkve 
i države. I tu ovisnost moraju dokazati. 

Rekli smo malo prije da je sklapanje tog životnog saveza osmišljeno 
finalitetom. Koncil naučava da je Bog obdario brak raznim dobrima i 
ciljevima (GetS, br. 48), ali da po svojoj naravi teži prema prokreaciji 
i odgoju (ist. mj., br. 48), dapače, da i bračna ljubav i čitava struktura 
zajedničkog iivota tele prema stvaralačkoj ljubavi (br. 50), ljubavi koja 
Božju obitelj trajno obnavlja i širi. 

No promotrimo bračnu zajednicu u ovoj fazi konstitucije. To je kao 
neko novonastalo biće. Ta zajednica ima svoj oblik, svoj sadržaj, bitnu 
komponentu. Promatrajući bračnu zajednicu u toj fazi činjeničnosti mo¬ 
že se reći sa sv. Tomom da Je bitna komponenta te zajednice »nedjelji¬ 
va veza duša« bračnih drugova, dakle jedinstvo duša, ljubav kao sjedt- 
njujuća snaga.® U nedjeljivoj vezi duša uključeno je upotpunjavanje, 


* Bog, smolra, 1966, str. 394 si. 

« SV. TO.MA, III, q. 29, art. 2- 

' K. NOLA. Kazuistika, Makarska. 1966, str. 29$. 

• SV. TOMA, III, q. 29, art. 2. 

suživljavanje, izmjenično pomaganje, usavršavanje itd. Recimo: brak s 
ovog gledišta doista je zajednica ljubavi. 

Sada konstatirajmo da brak posjeduje svoje prirodno ustrojstvo. 
U tom ustrojstvu, govori nam Koncil, nalazimo najprije usmjerenost 
prema cilju prokreacije i odgoja, ali ne smiju se isključiti ni ostali 
ciljevi (GetS, br. 50). Nalazimo se u sferi objektivnosti bračne datosti, 
u braku koji je Bog osnovao, zaštitio svojim zakonima i obdario ciljevi¬ 
ma (GetS, br. 48). Kako se može uskladiti ovo dvoje: s jedne strane 
— nedjeljiva veza duša predstavlja bitnu komponentu braka, a brak — 
s druge strane — po svojoj naravi, štoviše i, »tota vitac familiaris ra- 
tio« i svi ostali ciljevi usmjereni su prema prokreaciji i odgajanju? 
(GetS, br. 50). 

Pretpostavimo da netko ne diferencira izraz »ljubav« kako ga mora 
diferencirati. Da, mora ga diferencirati, jer pod tim izrazom može se 
razumjeti štošta.* Potpuno je istinito da kršćanska ljubav prihvaća sve 
vrste ljubavi osim one grešne, koja je u suprotnosti s Božjom ljubavi 
dokazanom djelima, ali i u sferi zakonite ljubavi ima mnogo razlika. 
Govorimo o ljubavi srodnosti, dobrohotnosti, dobrih djela, prijateljstva, 
sjedinjenja. Ali, govorimo i o bludnoj, veneričnoj, strastvenoj ili greš¬ 
noj ljubavi,"' Bludna ljubav ne može se uvrstiti u autentičnu bračnu 
ljubav. Ona predstavlja grijeh. 

Tu se, eto, rađa glavna i osnovna dijalektička napetost. A mnogi pis¬ 
ci kao da uopće ne shvaćaju u čemu je srčika problema. Ta je srčika 
upravo u konfliktu između autentične bračne ljubavi, prokrcativne lju¬ 
bavi i one grešne koja ide za nasladom a odbacuje teret djece, ili 
smatra da je krepost bračne spolne čistoće nemoguća i neodrživa, ili 
prepušta bračnim drugovima da upotrijebe bilo koja sredstva da osu¬ 
jete biološki proces antikonccpcijskim sredstvima a da udovolje vene- 
ričnom sjedinjenju, kako bi htjeli zastupnici situacijske etike.” Auten¬ 
tična bračna ljubav zaslužuje takav naziv ako je u skladu s dostojans¬ 
tvom čovječje naravi, ako poštuje strukturalnu zakonitost i usmjere¬ 
nje bračnog čina (GetS, br. 51). Sto je pak to ljudska »narav«, lo se 
tumači na drugom mjestu." 

Glavni odraz te napetosti nalazi se u proturječnom načinu izraža¬ 
vanja, »Nova moralka«, govori nam Pijo XII, zazire od zahtjeva moral¬ 
nih kršćanskih zakona a daje prvo mjesto čovječjoj slobodi i inzistira 
na dinamičnoj snazi ljubavi.” Predaja, crkveno učiteljstvo, teolozi. Ka¬ 
nonsko pravo (kan. 1013) govore o glavnim i podređenim ciljevima u 
braku. Štoviše, u nekim se dokumentima nalaze zajedno na prvom 
mjestu prokreacija i »nedjeljiva veza duša« ili ljubav. 

Želio bih naglasiti glavno: nema dijalektičke napetosti ni suprotnos¬ 
ti između gore opisane autentične bračne ljubavi i prokreativne uloge 
bračne zajednice, jer autentična bračna ljubav jest prokreativna ljubav. 
Dijalektika se zaoštrava, konflikt nastaje, duhovi se razilaze onda kad 
se radi o tome da li se smije u ime ljubavi osujetiti fmalističku štruklu- 

' B. »moira, 1966, str. 398 si. 

'• PIJO XII u izd. Alain.Savignai, br. 6765- i paralelna mjesta. 

" Denz 3716: o cn-oj ideji situacijske etike vidi PIJO XII. br. 161: 4629; 5i2S. 

PIJO Xir, nav. izd.. br. 168-9; 1800 

“ Isti, br. 1806. 

)iranost bračne zajednice i bračnog čina. Kad bi se izraz »ljubav« di¬ 
ferencirao, lakše bi se našao zajednički jezik, barem među katoličkim 
piscima, ali ponekad izgleda da neki pisci, osobito francuski, nekako 
žele »loviti u mutnom«. A to je neprihvatljivo, jer nejasno, konfuzno 
iznošenje problema samo šteti, svakome šteti, uvijek šteti. Kreposna 
bračna ljubav ne ukazuje na konflikte, ne stvara dijalektičku nesvedi- 
vu napetost, to je rađa samo bludna ljubav, kako je rečeno gore. Lju¬ 
bav je bludna ako u braku ili izvan braka traži venerično zadovoljenje 
protiv strukturiranosti spolne potencije i spolne realizacije u bračnom 
činu, jer ova strukturiranost nosi na sebi obilježje Božje volje, pred¬ 
stavlja zakon Božji, Božje htijenje, a ljudima normu djelovanja.*^ 

Da li se, dosljedno, mora govoriti o raznim ciljevima braka? Nemi¬ 
novno. Svatko i govori. Neki zastupnici »nove moralke« govore da je 
cilj braka u zajedništvu života, u osobnom upotpunjavanju i razvijanju 
toga života, u međusobnoj ljubavi, u psihičkoj i somatskoj predaji izme¬ 
đu bračnih drugova, itd. Da to spada na »novu moralku« ili — opišimo 
je — na novu moralku u navodnicima, vidi sc iz direktne intervencije 
crkvenog učiteljstva. Nauku je iznio Pijo XII, koji je formulirao i De¬ 
kret u istom smislu.'® U istom aktu riješena je i napetost, jer je Pijo 
XII u skladu s tradicionalnom naukom pribjegao zakonu subordinacije, 
izjavivši da su svi ciljevi podređeni prokreativnom cilju, da nijesu jed¬ 
nake vrijednosti i si. Da nema napetosti ili da konkretni život ne dovodi 
do situacije kad netko treba popustiti, kad treba nešto žrtvovati, — pro¬ 
blematika ne bi postojala, ali — u današnjoj situaciji — konflikt na.sta- 
je između zahtjeva ljubavne intimno.sti i zakona prenošenja života, ka¬ 
ko se izražava Koncil (GetS, br. 51). Rješenje nije u hedonističkim zah¬ 
tjevima, nego u kreposnom raspoloženju, kako se čita u istom tekstu. 

Slijedeći niz misli u tradicionalnom smjeru, stvar možemo izreći 
na više načina. Možemo razlikovati psihološki od ontološkog gledišta 
braka, kako čini npr. P. Adnčs.*« Može se govoriti o primarnom ili glav¬ 
nom i sekundarnom ili podređenom cilju. Svakako treba da pazimo 
da li izraz »zajednica života« ili izraz »ljubav« i si. uzimamo u strogom 
ili u širem smislu. Tako Pijo XI govori da u širem smislu možemo reći 
da je zajednica života primarni izvor i razlog braka (Denz 3707). Ovo 
uzimanje izraza u širem smislu poklapa se s izrazom sv. Tome »prima 
perfeetio«." 

Kad Koncil govori da je prvotno usmjerenje braka prema prokrea- 
tivnoj ljubavi (GetS, br. 50), ali da se ne smiju zapostaviti ni ostali cilje¬ 
vi, ili kada Pijo Xr govori da je bračnim drugovima dopušteno služiti 
se bračnim pravom iako zbog prirodnih zapreka ne može doći do stva¬ 
ranja novog života, — uvijek se podrazumijeva uvjet da rreba poštivati 
prirodnu strukturu bračnog čina i njegovo prirodno usmjerenje prema 
primarnom cilju braka (Denz 3718). 

Mnoge bi se rasprave izbjegle i mnoge bi se oštrice otupile kada bi 
pisci držali na umu osobito oa'O dvoje; prvo, đa izraz »fines secundarii« 
ne znači »sporedni ciljevi«, nego drugotni ili podređeni, dakle ciljevi 

“ sv. TOMA. I, q. 19, art. 12: 1—11, q 19, ari. 9 i 10. 

“ V. PIJO XII, br. 1148; Denz. 3838. 

>’ Nav. d|., sir. 118 si. 

S. BADURINA, nav. dj-, str. 110. 

KOji se uistinu nalaze u prostoru objektivne datosti, u strukturalnoj 
bračnoj zakonitosti, u njegovoj bitnoj strukturi, ciljevi koji su — iako 
podređeni — i sami također »essentiales« — koji spadaju na bit bra- 
ka'**: drugo, kada bi pisci budnije opažali zakone u upotrebi izraza i 
pojmova, tj. što pojmovi obuhvaćaju, na što se protežu, što sadržavaju, 
da li se stežu ili šire, otuđuju ili shvaćaju u pravom smislu, strogo ili 
šire, itd. Učenima neka je vlastit način izražavanja u pravom smislu, 
a ne u prenesenom, otuđenom, pjesničkom i si. 

Zaključak bi bio očit: glavni i podređeni ciljevi u braku ne znače 
separiranje jedinstvenog bračnog cilja; upravo zato što su u dinamič¬ 
noj podređenosti, lime se sjedinjuju s glavnim ciljem ili prokreacijom 
i odgojem. U prvoj fazi, Ij. u fazi nastajanja bračne zajednice, postavili 
smo prislaiiak ili voljno .sklapanje bračne zajednice, i tu je ljubav bila 
kao movens, kao pokret leženja, ali ne bi postojala bitnost sklapanja 
braka da nema slobodnog pristanka. — Kada je brak sklopljen, zajed¬ 
ničkom životu daje oblik »nedjeljiva veza duša« — opet ljubav, ali u 
drugoj ulozi, tj, kao snaga ujedinjenja, uvjet, ljepota i oblik bračnog 
života. S tog gledišta, ljubav prožima čitav život i rad bračnih drugova 
te doista uživa neko prvenstvo (Denz 3707). — Ako je brak konačno 
okrunjen porodom, reći ćemo da je ljubav donijela ploda, da .se rascva- 
la, stvorila uvjete širenja Ijud.skog roda, da -sc nekako »inkarnirala«. 
Uvjet da ta ljubav u svim ovim fazama bude autentična bračna ljubav 
jest da ne otjera Božju ljubav iz srca bračnih drugova, a otjerala bi 
je ako bi se realizirala tako da povrijedi Božju volju očitovanu u mo¬ 
ralnim, Božjim zakonima i — za katolika — u nauci crkvenog učitelj- 
slva. Sto je Crkva odbacila, pravi njezin sin ne može usvojili kao nor¬ 
mu djelovanja (GetS, br. 51).** 

Prema tome, u traženju daljnjih rasvjetljenja, u nastojanju ažuri¬ 
ranja teološke nauke o braku bitno je jedno: nedopušteno je sprečavan 
prokreativnu potenciju i prokreativni akt u njihovom normalnom funk¬ 
cioniranju bilo kojim pozitivnim, suprotnim zahvalom, a mora sc poš¬ 
tivati njihova prirodna, od Boga postavljena usmjerenost prema primar¬ 
nom cilju braka, tj. prokreaciji i odgoju (Denz 3718). Da li će se nag¬ 
lašavati životna zajednica, ljubav, razvoj osobe, usavršavanje bračnih 
drugova: da li će se ljubav stavljati »u srce« ili »u središte« bračnog ž.i- 
vota — to ne pomiče raspravu naprijed, problematika je jasno i snažno 
naglašena od Koncila: u slučaju konflikta između prokreativne uloge 
braka i poziva intimne ljubavi, a u nemogućnosti da se udovolji zahtje¬ 
vima prve i druge uloge, koja se mora smatrali podređenom? Od koje 
treba tražiti žrtvu? Na ovaj upit nije dovoljno upotrebljavati lijepe 
izraze, zvučne fraze, višeznačne rečenice. Traži se jasna i u skladu s 
crkvenom naukom verificirana smjernica.®® 


“ SV. TOMA, Sappl., q. 41, art. 1. — S gledišta svih tih ciljeva brak je čovjeku pritodan. 

" Važno je naglasiti da se Koncil u fusnoti poziva na PIJA XI, tj. na encikliku Časti 
connubil, iz koje i Pijo XII i Pavao VI crpe nauku. Kao najglavnjji izvor, na koji se poziva 
i Koncil, smatra se govor Pija Xn od 29. X 1951. Nauku Pija XI proglaso je valjanom za sva 
vremena (br. 1129), a svaki pozitivni zahvat u prirodni proces označio kao sterilizaciju, u 
koliko naime taj zahvat onemogućuje zače ć e (br. 1130). Osudio je i svaki preventivni postupak 
protiv začeća (br. 1940). Kasnije, u govoru 12. IX 1958, svako zaustavljanje ovulacije naziva 
sterilizacijom osobe (br. 5491). te je odbacuje kao i sterilizaciju čina. 

•° Bog, smotra, 19ć6. str. 410 si. 

C) Plodna ljubav. — Pošto je biće u svojoj vrsti konstituirano, sve 
mu ostalo dolazi kao dodatno. Bez pristanka na životnu zajednicu s 
uključenim radikalnim pravom na somatsko ujedinjenje ne bismo mog¬ 
li govoriti o braku. Znači da je »foedus coniugii« ili bračna zajednica 
ljubavi po naravi usmjerena prema plodu, prema porođaju. I sva tehni¬ 
ka, sav aparat zajedničkog života, svi fizički i psihički faktori idu pre¬ 
ma istom cilju; da se djeca rode, pravilno prehrane i odgoje. 

Stablo je stablo, pa i ne donosilo ploda. Oko je oko. pa ako i nije 
— zbog kojeg defekta — u stanju realizirati svoje prirodno određenje da 
vidi. Brak je brak ako i ne dođe do poroda. Pa ako bračni drugovi i 
zloupotrebljavaju prokreativnu potenciju, brak ostaje brak. Katolička 
moralka u negativnoj fazi traži od njih da poštuju prirodnu usmjere¬ 
nost, kako je rečeno, a nisu oni odgovorni ako bilo vremenske, bilo fi¬ 
zičke ili druge prilike onemoguće da se rodi nov život (Denz 3718). Bra¬ 
čni su drugovi odgovorni jedino ako pozitivnim zahvatom, vlastitom ini¬ 
cijativom frustiraju prirodu bilo u prokreativnoj potenciji bilo u pro- 
kreativnom aktu. Za uspjeh ili prirodni ishod oni nijcsu odgovorni. 1 u 
slučaju sterilnog braka dopuštena je intimnost somatskog sjedinjenja, 
ali i tada se traži poštivanje prirodnog usmjerenja bračnog čina koliko 
ovisi o čovjeku.^' 

D) Realizacija poziva plodne ljubavi. — Bračni drugovi su pozvani 
da se odazovu pozivu plodne ljubavi. Ako ih valjani razlozi ne opravda¬ 
vaju, staleška im dužnost nameće vršiti bračnu dužnost u užem smislu 
(1 Kor 7, 3). To traži integralno shvaćena bračna ljubav. No ako oni 
dogovorno izaberu apstinenciju, ne osporavajući partneru pravo opozi¬ 
va, ne samo da je brak valjan nego on još uvijek ima svoje opravdanje. 
Među objektivnim i bitnim, iako podređenim, ciljevima nalazi se i cilj 
osobnog usavršavanja, napretka u duhovnom životu, zajedničke žrtve 
itd. 

Ideja je jasna. Služiti se ili se ne služiti pravom somatskog ujedi¬ 
njenja ne spada na bit braka (kan. 1081; 1015 § 1), Tko se ne služi svo¬ 
jim pravom vlasništva, ne gubi to pravo. Radikalno pravo ostaje na sna¬ 
zi i kad ne prelazi u efektivno, ako se i ne realizira, Istina, nedostaje 
mu neka punina, dogolovljenost, time dokazuje da je doista i bračna 
ustanova, koliko ovisi o čovjeku, u granicama vremena i prostora, pod¬ 
ložna loj kontingentnosti, metafizičkoj nesavršenosti. 

E) Krajnji cilj. — Bračna zajednica ne svršava u spomenutim fa¬ 
zama. Onima koji ljube Boga sve konačno svršava na dobro (Rim 8, 
28). Bračni drugovi ostaju uvijek osobe, subjekti ili nosioci svojih neo¬ 
tuđivih prava, odgovorni za svoje osobne dužnosti kao ljudi i vjernici. 
Ostaje im dužnost da sav život i svu njegovu djelatnost usmjere kao 
prema krajnjem cilju: rastu do punine Kristove! 

Ovaj zadatak razvitka ljudskog i kršćanskog života spada na bit 
braka. Tu ulazi pitanje kršćanske aksiologije. Milost ima prvenstvo, 
krepost odmah poslije nje. Zato Pijo XI spominje da su bračni drugo¬ 
vi pozvani da se međusobno pomažu tako da se unutarnji čovjek u nji¬ 
ma iz dana u dan sve više razvija, preoblikuje, usavršava, raste u kre- 


'' Iz nekih parnica kod S. R. Rotae vidi se da je ta nauka usvojena. — Usp. C. HOL- 
ĐOCK. Tractatus de iuHsprudeotia .. . SRR. u izd. Ilvria, 1957, str. 42; 220—21'^.. 

postima, osobito u ljubavi prema Bogu i bližnjemu (Denz 3707). Sve to 
Pijo XI pripisuje braku kao objektivnu, bitnu vrednotu, ali tada brak 
uzima u širem smislu. Prema tome, u strogom smislu ti ciljevi moraju 
uvijek čuvati podređenost objektivnom ali primarnom cilju: rađanju i 
odgajanju djece. 

Može se reći da se na taj način u savjesti bračnih drugova, u je¬ 
dinstvu njihove osobe i njenom krajnjem usmjerenju, konačno, u pre¬ 
obrazbi nebeskog života — nalazi izmirenje svih prividnih antinomija 
bračnog života. Gajenje spolne bračne čistoće uvjet je toga rasta, i pu¬ 
nine, kako se izražava Koncil (GetS, br. 51). 

Gdje, dakle, nastaje bolna dijalektika bračne zajednice? Gdje jc iz¬ 
vor tih antinomija bračne ljubavi? Gdje tražiti rješenje? Ne doista u 
suhim raspravama, nego u moralnim vrednotama, u životu kreposti i 
milosti, u zahtjevima strogosti kršćanskog života uopće, a i bračnog 
napose. Ako kažeš da se tada nc isplati ženiti, pročitaj što odgovara 
Krist na tu primjedbu (Mt 19, 20).*- 


Neka predlolena rješenja 

Dijalektika bračnog života, zajednice ljubavi usmjerene prema pro- 
kreaciji i odgoju, ne rješava se pretjeranim isticanjem bračnog biolo- 
gizma ili biološke prokreacije uzete samo biološki, niti se rješava pret¬ 
jeranim isticanjem subjektivnih ili osobnih vrednota na štetu objek¬ 
tivne strukturiranosti i poredanosti ciljeva. Potrebno je spasili prvo i 
drugo, otkriti sintezu. I mora čovjek biti uvjeren da se radi o rješenju 
konkretne situacijo, dakle o nekom misteriju čovječje akcije, pri čemu 
treba da igra ulogu nc samo ideja, teorija ili znanje, nego je pozvana 
i krepost, osobito bračna spolna čistoća, da i ona rekne meritoran sud 
u razumnosti ili razboritosti. 

Drugim riječima: izlaz treba tražiti tako da se ne ide protiv prokrea- 
tivne sposobnosti, niti protiv usmjerenosti bračnog čina prema porodu 
niti protiv zahtjeva autentične ljubavi. Ono što se mora odbaciti, to je 
bludna ljubav, grešna ljubav. A tada će nestati napetosti. Zato izgleda 
da su neke predložene solucije osuđene na neuspjeh jer su se u nače¬ 
lu svrstale na jednu stranu. Jer su zahvatile problem unilateralno. 

a) L. Janssens predlaže npr. da se brak promatra više u konkret¬ 
nim, ekonomskim i socijalnim prilikama. Te prilike su teške. A bračni 
život ne smijemo pretvoriti u trajno mučeništvo. Dakle? Izabrati rje¬ 
šenja koja olakoćuju tu teškoću, pa bilo na štetu potencije bilo i samog 
prokreativnog čina. 

Ovim se putem željena suglasnost ne može postići. Svakomu je oči¬ 
to da takvo »rješenje« znači kompromis, popuštanje pred poteškoćama 
na štetu objektivnog reda morala. To znači da se tim putem jednostavno 
dolazi u situacijsku etiku. Pijo XI zatvara put takvom umovanju, jer 
izjavljuje da ne mogu postojati poteškoće konkretnog života koje bi 
opravdale činiti što je po svojoj naravi nedopušteno, zlo. Lišiti pak spol¬ 
ni čin njegove inherentne prokreativne snage predstavlja čin protiv na- 


Bog. sinotra, 1966, sir. 408. 



ravi. protiv prirodnog strukturalnog zakona finaJiteta, drugim riječima: 
predstavlja nešto »intrjnsece inhonestum« (Denz 3716).28 

b) H. Doms (1935), unatrag tridesetak godina, počeo je naglašaviti 
psihološku stranu bračne problematike. Za njim su se poveli i drugi, 
povode se i danas, pa naglašuju da prvo mjesto u braku treba dati 
ljubavi kao ujedinjujućoj snazi, dakle zajednici života, U toj ljubavi bi 
bio neposredan i osnovni cilj braka. 

Na ovo se može primijetiti prije svega to da su skolastici također 
poimali brak kao bračnu zajednicu muža i žene, životnu vezu ljubavi 
(bilo genetički pri sklapanju braka bilo ontološki u sklopljenom braku), 
s inherentnim i specifičnim pravima i dužnostima kako traži Bog po 
svojim prirodnim i pozitivnim zakonima, u znaku jedinstva i nerazrjc- 
šivosti.=‘ Ta definicija vrijedi i za brak kao sakrament, jer je izraženi 
pristanak na »foedus coniugii« uzdignut na stupanj sakramenta, tj. na 
znak i izvor posebnih milosti koje Bog dijeli bračnim drugovima. 

Ne mislim da se forsirajući vrijednofu zajedništva i ljubavi može 
stići do nekih novih rezultata u tora pitanju, jer je prošlost odredila 
ljubavi u braku njezin prostor. O tome je rečeno gore. Postavljena je 
razlika između psihološkog i ontološkog promatranja braka. Ljubav na¬ 
lazimo u genezi braka kao movens; nalazimo je u sklopljenom braku 
kao formu ili oblik; ona produhovljuje i prožima sretan život bračnih 
drugova; ona ga čini ugodnim, itd. 

Međutim, da danas pokrenemo to pitanje naprijed, moramo ići za 
lim da se ublaže suprotnosti između objektivnog i subjektivnog aspek¬ 
ta u braku, tj. prokreativnog u prilog Čovječanstvu i subjektivnog ili 
personalnog u prilog bračnih drugova. Pijo XI Je predložio distinkciju 
(Denz 3707). Pijo XII proslijedio je istim putem. Možemo reći da onto¬ 
loške i apsolutno prvenstvo pripada prokreaciji, dok psihološko i gene¬ 
tičko pripada težnji za osobnim usavršavanjem u zajednici ljubavi u 
bračnom životu. O ovom »izmirenju« aspekaia pisali su mnogi pisci.®’ 

c) Predlagalo se da se ciljevi braka drukčije formuliraju; da se 
prikazuju kao jednako važni prokreaciji ili kao neovisni, bitno nepodre- 
đeni toj prokreaciji i si. Konačno, bi li se moglo jednostavno ne govoriti 
o porodu kao cilju? Ne uvoditi finalitet, nego možda samo konstatirati 
činjenicu da se porodom završava taj proces bračne ljubavi? 

I na to je odgovor davno spreman. Narav braka kao i narav brač¬ 
nog čina nose u sebi i primarni cilj ili prokreaciju i podređene ciljeve, 
kao što su: međusobno upotpunjavanje, gajenje međusobne ljubavi, so- 
matsko ujedinjenje ilđ. Svi ti mogu biti predmetom htijenja, ali nikada 
tako da se zabaci prvotno usmjerenje bračnog čina prema prokreaciji 
(Denz 3718), jer bez tog usmjerenja ne možemo uopće govoriti o braku 
kao svrsishodnoj naravnoj i Božjoj instituciji. 

Ima li smisla predlagati da se apstrahira od ciljeva kada oni i bez 
našeg promatranja pokreću na funkcioniranje ljubavi od početka do kra- 


” J. KUNICIC, In procreatime regulanda minus rectae vlae, iz revije Divus Tbmtas, 
Piacenza, 1967. str. 81—107. 

Tako se kroz stoljeća prenosila definicija braka fonaulirana od Magistra Sententiarum, 
naime; »Viri et mulieris coniunctio marilalis inter personas legilimas, indinduam vitae con- 
stietudinem retinens«. 

» P. AĐNES, nav. dj.. str. 122. 

ja bračnog fenomena? Ima U smisla ponavljati rješenja koja su izrije¬ 
kom od Crkve zabačena a da se ponajprije ne dovede u sklad to odstu¬ 
panje od određenih puteva sa zahtjevima posluha vjernika i svećenika 
prema crkvenom učiteljstvu? »Izdali smo deklaraciju o podređenosti ci¬ 
ljeva u braku. Istaknuli smo što nas uči unutarnja struktura prirodog 
uređenja u braku; rekli smo što sadrži baština kršćanske predaje; izni¬ 
jeli smo što su vrhovni učitelji, pape, više puta naučavali, i to je konač¬ 
no u određenoj formi fiksirano u Kodeksu«.** Razumljivo je da traženje 
novih »rasvjetljenja« ne može ići u kontradiktornom stavu prema toj 
nauci. Dijalektiku treba rješavati drugim putem. 

d) Istaknimo još mišljenje da se porod smatra kao činjenično ras- 
cvjetavanje bračne ljubavi, ali ne kao cilj braka. Porod bi bio samo 
završetak. Time bi se dijalektika nekako zaobišla. Bi li doista pojam 
braka bez poroda kao cilja, s oznakom poroda samo kao »završetak«, 
bio doista dinamičniji? 

Kad bih se htio izraziti o ovome s metafizičke perspektive, rekao bih 
da nema uopće svjesne aktivnosti u kojoj »završetak« nije intencionalno 
najprije prisutan kao cilj. Još više. nema podređenog cilja a da u nje¬ 
mu ne vrši svoju uzročnost konačni cilj. Finalilet je zakon unutarnje 
strukture svjesne aktivnosti. Zato su mjerodavne riječi sv. Tome da se 
ne može pojmiti ni fenomen teženja, ni završavanje svjesne djelatnosti, 
ni pojava intcncionalnosti ako uklonimo atrakciju ili finaliziranje koje 
dolazi od konačnog cilja čovječjeg života, dakako, ne određujući sa^ 
u čemu se taj cilj sastoji.’’ 

I Koncil govori da je porod kao »fastigium«, kruna bračnog života 
(GetS, br. 48), ali u istom tekstu Koncil govori da taj završetak pretpos¬ 
tavlja da brak po svojoj naravi, štoviše i bračna ljubav, budu usmjereni 
prema prokreaciji, i odgoju poroda. Kada pak govorimo da je brak 
po svojoj naravi usmjeren prema porodu kao cilju, taj brak shvaćamo 
kao zasebnu instituciju. Ako pak kao cilj braku označimo razvoj ljud¬ 
skog i kršćanskog života, ne dopiremo do njegove specifične naravi, 
jer se taj razvoj može, barem donekle, postići i bez bračnog života. Dru¬ 
gim riječima: bez poroda kao prvotnog cilja braka ne postoji brak kao 
zasebna prirodna ni Božja institucija. 

Potpuno prihvaćam misao P. Adnesa: da nema uopće kontradikcije 
između toga da se ustvrdi kako je porod u isto vrijeme objektivni ili na¬ 
ravni i subjektivni ili psihološki cilj braka. Svaki je cilj intencionalni 
prvi u procesu svjesne aktivnosti, time ima prednost, ali on je u realiza¬ 
ciji posljednji, time označuje neki svršetak. Radi se o tome da se pravil¬ 
no usklade oba aspekta.?* Možda je ponekad kriva formulacija nauke 
kao da se radi o separiranim ciljevima, a radi se o inherentnim ciljevi¬ 
ma, o njihovu ukorjenjenju u bit braka.** 

Finalitet otkrivamo i u samom bračnom spolnom činu. Taj čin je, 
govori Koncil, specifično ljudski čin, dakle svjestan, hotičan prema to¬ 
me finalistički osmišljen. A gajenje bračne ljubavi, struktura obiteljs- 


" PIJO Xn, u govora 29. X 19SI; v. govor 10- III 19«; Denz 3*38. 
” sv. TOMA, I—II, q. I, art. 4. 

P. ADNES, nav. dj., *(r- 122. 
n PIJO XU, br. 1147- 

kog života, svestrani razvitak osobnosti bračnih drugova itd. pretpostav¬ 
ljaju, promiču, usavršavaju tu usmjerenost. U takvoj koncepciji doista 
brak prima svoju dinamiku (GetS, br. 49), jer stimulus ili impuls djelo¬ 
vanja ne može biti drugi nego cilj. 

Čini mi se da apstrahiranje od poroda kao cilja obojuje brak kao 
prirodnu i Božju instituciju nekom vrsti apsurdizma, a bračne drugove 
tretira kao nesvjesne aktere u najvažnijem životnom pothvatu. Brak pak 
u toj koncepciji ostaje bez specifične, sebi vlastite forme. Naglasimo li 
podređenost ciljeva, naglasili smo dinamiku. Podređenost nije servilno 
žrtvovanje, nego usklađivanje, integriranje, uzdizanje, usavršavanje. Svi 
se ciljevi sastaju u glavnom cilju, svi su važni, svi inherentni, ali u slu¬ 
čaju konflikta treba ospluživati zakon subordinacije koji glasi: niži po¬ 
pušta pred višim. Bez toga nema uopće mogućnosti da se govori o mud¬ 
roj prirodnoj i Božjoj instituciji braka. A brak je doista premudra in¬ 
stitucija, možemo reći: kao neka tajna, i s prirodnog i s natprirodnog 
gledišta, jer se u braku prokreativna ljubav uzdiže na čast sakramental- 
ne ljubavi 


SUMMARIUM 

Illam quam dicunt »dialecticam« amoris coniugalis, quam Vaticanum 
li expressit in GetS, num. 51. ncccssc est conari solvere. Qua via vel met- 
hodo? Non sanc respuendo doctrinam traditionalem de subordinatione fini- 
um in matrimonio, sed guacrendo modum concitiandi cxigcntias aulcnthici 
amoris coniugalis cum obscrvantia legum quac transmissioni vitae humanac 
praesident. Solutio quaeren<la non in sola doctrina, sed in valoribus morali- 
bus, praesertim in cultu virtutis castitatis coniugalis. Vereri debemus natu- 
rae leges. sed si ar.s medica solutionem nescit, virlutes moralcs tiim acqui- 
sitac tum infu.sae solutionem invenient semper, sicut apud veros fidcles ac- 
cidit. Et hoc in votis cst. Exclusis igilur variis non sat sanis solutionibus 
propositis, auctor articuli ad solutionem datam in documentis Ecclesiae 
recunit, expectando forsan venturas alias ab Ecclesiae Magisterio doctrinae 
puneta. 

